În data de 29 iunie 2011, Dumnezeu m-a făcut partaș la preoția Fiului său. De atunci, au trecut 7 ani... Un timp relativ scurt, însă deosebit de bogat în haruri, cu mulți oameni minunați care mi-au arătat că mă iubesc și că ceea ce fac este binevenit. Ce-i voi da în schimb Domnului pentru toate cate mi le-a dăruit? Îi voi prezenta o Jertfă de mulțumire, cerând iertare pentru toate lipsurile și implorând lumina Duhului sâu pe mai departe. Acum, la ceas aniversar, gândul meu se îndreaptă spre episcopii noștri, spre confrații intru Preoție și spre părinții mei, rudele mele, binefăcătorii, prietenii și credincioșii pe care îi port în inima mea. Bunul Dumnezeu să-i răsplatească așa cum știe numai el! Amin!